Spoločný návrh NARIADENIE RADY, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe /* */





DÔVODOVÁ SPRÁVA 1. Nariadením Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe[1] sa vykonávajú viaceré reštriktívne opatrenia stanovené v rozhodnutí Rady 2011/101/SZBP z 15. februára 2011 o reštriktívnych opatreniach voči Zimbabwe[2] vrátane zmrazenia finančných prostriedkov a hospodárskych zdrojov niektorých fyzických alebo právnických osôb, subjektov a orgánov. 2, Dňa 19. februára 2015 Rada prijala rozhodnutie Rady, ktorým sa mení rozhodnutie 2011/101/SZBP s cieľom odstrániť mená piatich zosnulých osôb z prílohy I a prílohy II k uvedenému rozhodnutiu. 3. Uvedené opatrenie sa vykonáva na úrovni Únie, a preto je na jeho vykonanie potrebná ďalšia činnosť Únie. 4. Dňa 19. februára 2015 bolo vykonávacím nariadením Komisie (EÚ) 2015/275 týchto päť osôb odstránených z prílohy III k nariadeniu (ES) č. 314/2004. 5. Prílohu IV k nariadeniu Rady (ES) č. 314/2004 je potrebné zodpovedajúcim spôsobom aktualizovať. 2015/0067 (NLE) Spoločný návrh NARIADENIE RADY, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie, keďže: (1) Nariadením Rady (ES) č. 314/2004[3] sa vykonávajú viaceré opatrenia stanovené v rozhodnutí Rady 2011/101/SZBP[4] vrátane zmrazenia finančných prostriedkov a hospodárskych zdrojov niektorých fyzických alebo právnických osôb, subjektov a orgánov (2) V prílohe IV k nariadeniu (ES) č. 314/2004 sa uvádzajú osoby a subjekty, v prípade ktorých sa pozastavuje zmrazenie finančných prostriedkov a hospodárskych zdrojov podľa uvedeného nariadenia. (3) Dňa 19. februára 2015 Rada prijala rozhodnutie Rady (SZBP) 2015/277[5], ktorým sa mení rozhodnutie 2011/101/SZBP, ktorým sa odstraňujú mená piatich zosnulých osôb z prílohy I a prílohy II k uvedenému rozhodnutiu (4) Uvedené opatrenie patrí do rozsahu pôsobnosti Zmluvy o fungovaní Európskej únie a na jeho vykonanie je teda potrebné regulačné opatrenie na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch. (5) Dňa 19. februára 2015 bolo vykonávacím nariadením Komisie (EÚ) 2015/275[6] týchto päť zosnulých osôb odstránených z prílohy III k nariadeniu (ES) č. 314/2004. (6) Príloha IV k nariadeniu Rady (ES) č. 314/2004 by sa preto mala zodpovedajúcim spôsobom zmeniť. PRIJALA TOTO NARIADENIE: Článok 1 Príloha IV k nariadeniu (ES) č. 314/2004 sa mení v súlade s prílohou k tomuto nariadeniu. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 55, 24.2.2004, s. 1. [2] Ú. v. EÚ L 42, 16.2.2011, s. 6 – 23. [3] Nariadenie Rady (ES) č. 314/2004 z 19. februára 2004 o určitých reštriktívnych opatreniach voči Zimbabwe, Ú. v. EÚ L 55, 24.2.2004, s. 1. [4] Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe, Ú. v. EÚ L 42, 16.2.2011, s. 6. [5] Rozhodnutie Rady (SZBP) 2015/277 z 19. februára 2015, ktorým sa mení rozhodnutie 2011/101/SZBP o reštriktívnych opatreniach voči Zimbabwe, Ú. v. EÚ L 47, 20.2.2015, s. 20 – 21. [6] Vykonávacie nariadenie Komisie (EÚ) 2015/275 z 19. februára 2015, ktorým sa mení nariadenie Rady (ES) č. 314/2004 o určitých reštriktívnych opatreniach voči Zimbabwe, Ú. v. EÚ L 47, 20.2.2015, s. 15. PRÍLOHA k spoločnému návrhu na NARIADENIE RADY, ktorým sa mení nariadenie (ES) č. 314/2004 o určitých reštriktívnych opatreniach voči Zimbabwe PRÍLOHA V prílohe IV k nariadeniu (ES) č. 314/2004 sa pod nadpisom „I. Osoby“ vypúšťajú tieto fyzické osoby: I. Osoby || Meno (a prípadné ďalšie mená) 1. || Chindori-Chininga, Edward Takaruza 2. || Karakadzai, Mike Tichafa 3. || Sakupwanya, Stanley Urayayi 4. || Sekeremayi, Lovemore 5. || Shamuyarira, Nathan Marwirakuwa